Ukraina prezidenti Pyotr Poroshenko AQShga 4 kunlik safar uyushtiradi. U tashrif davomida BMT Bosh assambleyasida nutq so‘zlaydi va AQSh prezidenti lavozimiga nomzod Xillari Klinton bilan uchrashadi. Bu haqda feysbukda Poroshenko matbuot kotibi Svyatoslav Tsegolko ma’lum qildi. "18–21 sentabrda Ukraina prezidenti AQShga tashrif buyuradi. Poroshenko u yerda BMT Bosh assambleyasi va Xavfsizlik kengashida nutq so‘zlaydi va ba’zi davlatlar yetakchilari bilan uchrashuvlar o‘tkazadi. Shuningdek, AQSh prezidenti lavozimiga nomzodlarning ikkisi bilan muzokaralar o‘tkazish rejalashtirilgan. Bugunga kelib Xillari Klinton bilan uchrashuv o‘tkazilishi tasdiqlangan", deb yozdi Tsegolko.